PAGE  
3





PATVIRTINTA





Šakių rajono savivaldybės administracijos





direktoriaus 2015 m. spalio 2 d. įsakymu 





Nr. AT-992
BENDROJO SKYRIAUS VYRIAUSIOJO SPECIALISTO (PERSONALUI)

PAREIGYBĖS APRAŠYMAS


I.   PAREIGYBĖS CHARAKTERISTIKA


1. Bendrojo skyriaus vyriausiasis specialistas (personalui) (toliau - vyriausiasis specialistas) yra karjeros valstybės tarnautojas.

2. Pareigybės lygis – A.

3. Pareigybės kategorija – 9.

II. PASKIRTIS


4. Vyriausiojo specialisto pareigybė reikalinga vykdyti savivaldybės administracijos personalo administravimo politiką.


III. VEIKLOS SRITIS


5. Vyriausiasis specialistas vykdo funkcijas bendrojoje veiklos srityje – vidaus administravimo, susijusio su įstaigos dokumentų personalo valdymo klausimais rengimu, tvarkymu ir apskaita  bei  personalo valdymo funkcijų įgyvendinimu.


IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias  pareigas, turi atitikti šiuos specialius reikalavimus:     

6.1. turėti aukštąjį universitetinį arba jam prilygintą išsilavinimą;

6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais vietos savivaldą, viešąjį administravimą, valstybės tarnybą, darbo santykių organizavimo ir įgyvendinimo teisinius pagrindus bei mokėti juos taikyti praktikoje;

6.3. mokėti savarankiškai planuoti ir organizuoti savo darbą, pasirinkti darbo metodus;

6.4. gebėti ieškoti, analizuoti, kaupti, sisteminti ir apibendrinti informaciją, daryti išvadas;

6.5. išmanyti dokumentų rengimo, tvarkymo ir apskaitos taisykles, kalbos kultūrą;

6.6. mokėti dirbti šiomis kompiuterinėmis programomis: „Microsoft Word”, „Microsoft Outlook”, „Internet Explorer”.


V.ŠIAS PAREIGAS EINANČIO VALSTYBĖS TARNAUTOJO  FUNKCIJOS

7. Šias pareigas einantis valstybės tarnautojas vykdo šias funkcijas:

7.1. vykdo kokybinę ir kiekybinę personalo sudėties apskaitą ir analizę;

7.2. rengia informaciją, analitinę medžiagą personalo klausimais tarybos posėdžiams, merui, Administracijos direktoriui;

7.3. rengia ataskaitas, informaciją personalo klausimais ir teikia jas Lietuvos Respublikos įstatymų, Lietuvos Respublikos Vyriausybės nustatyta tvarka kitoms institucijoms;

7.4. kalendorinių metų pradžioje už praėjusius metus rengia ir teikia Administracijos direktoriui veiklos, susijusios su personalu, ataskaitas apie Valstybės tarnybos įstatymo, Darbo kodekso ir su jais susijusių teisės aktų taikymą ir įgyvendinimą;

7.5. rengia Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus dėl valstybės tarnautojų ir darbuotojų, dirbančių pagal darbo sutartis (toliau - darbuotojų), įstaigų vadovų priėmimo į darbą, perkėlimo ir atleidimo iš jo;

7.6. rengia Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus valstybės tarnautojų bei darbuotojų ir įstaigų vadovų atostogų klausimais;

7.7. rengia Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus valstybės tarnautojų bei darbuotojų ir įstaigų vadovų komandiruočių klausimais;

7.8. teikia parengtus Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus personalo, atostogų, komandiruočių klausimais derinimui ir pasirašymui;

7.9. rengia pranešimus apie apdraustųjų valstybinio socialinio draudimo pradžią, pabaigą, nedraudiminius laikotarpius, motinai (įmotei), tėvui (įtėviui) arba vaiko globėjui suteiktas (atšauktas) atostogas vaikui prižiūrėti ir teikia žinias per elektroninę draudėjų aptarnavimo sistemą;

7.10. tvarko valstybės tarnautojų  bei darbuotojų registro duomenų bazę;

7.11. teikia Valstybės tarnautojų registrui informaciją apie valstybės tarnautojus, kurie įsiteisėjusiu galutiniu teismo nuosprendžiu yra pripažinti padarę korupcinio pobūdžio nusikalstamas veikas, taip pat patraukti administracinėn ar drausminėn atsakomybėn už sunkius tarnybinius nusižengimus, susijusius su Viešųjų ir privačių interesų derinimo valstybinėje tarnyboje įstatymo reikalavimų pažeidimu, padarytus siekiant gauti neteisėtų pajamų ar privilegijų sau ar kitiems asmenims;

7.12. tvarko valstybės tarnautojų pažymėjimų apskaitą, organizuoja jų išdavimą ir netekusių galios naikinimą;

7.13. rengia, teikia pasirašymui ir registruoja darbo sutartis, sudaromas su administracijos darbuotojais bei savivaldybės įstaigų vadovais, daro jose pakeitimus;

7.14. tvarko administracijos valstybės tarnautojų ir darbuotojų, savivaldybei pavaldžių įstaigų vadovų personalinę asmens bylų apskaitą;

7.15. teikia informaciją apie planuojamą administracijos valstybės tarnautojų poreikį per Valstybės tarnybos valdymo informacinę sistemą;

7.16. organizuoja pagal pavedimus konkursus/atrankas laisvoms valstybės tarnautojų savivaldybės administracijoje, savivaldybės įstaigų vadovų pareigoms užimti, pildo elektroninę prašymo paskelbti konkursą/atranką į valstybės tarnautojo pareigas formą, administruoja pateiktus pretendentų prašymus;

7.17. organizuoja valstybės tarnautojų prašymų dėl leidimo dirbti kitą darbą pagal darbo sutartį nagrinėjimo, sprendimų priėmimo ir atšaukimo  komisijos posėdžių darbą;

7.18. organizuoja valstybės tarnautojų tarnybinės veiklos vertinimą, rengia savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus;

7.19. organizuoja tarnybinių nusižengimų tyrimą, ruošia tarybos sprendimų, mero potvarkių, administracijos direktoriaus įsakymų projektus dėl tarnybinių, drausminių nuobaudų skyrimo;

7.20. padeda įstaigos vadovo sudaromų komisijų, susijusių su personalo valdymu, pirmininkams organizuoti šių komisijų darbą;

7.21. rengia savivaldybės administracijos valstybės tarnautojų ir darbuotojų pareigybių (etatų) sąrašus, konsultuoja įstaigos struktūrinių padalinių vadovus pareigybių aprašymų rengimo klausimais, teikia pasiūlymus dėl jų pakeitimų bei papildymų;

7.22.  nustato valstybės tarnautojų ir darbuotojų darbo stažą bei teikia jį suinteresuotiems asmenims;

7.23. rengia reikiamus dokumentus valstybės tarnautojų ir darbuotojų mokymo – kvalifikacijos tobulinimo klausimais bei teikia informaciją suinteresuotiems asmenims;

7.24. bendradarbiauja su administracijos bei kitų įstaigų valstybės tarnautojais ir darbuotojais pavestoms funkcijoms atlikti klausimais;

7.25. teikia numatytų formuoti dokumentų bylų sąrašą, sistemina dokumentus ir perduoda su personalo valdymu susijusias bylas archyviniam saugojimui;

7.26. pagal kompetenciją nagrinėja piliečių skundus ir pareiškimus, rengia atsakymus į juos;


7.27.sudaro įstaigos personalo metinių mokymo planų projektus, teikia derinimui ir tvirtinimui bei atlieka kitas su žmogiškųjų išteklių plėtros organizavimu susijusias funkcijas;


7.28. Bendrojo skyriaus vedėjo pavedimu atlieka ir kitas funkcijas nenumatytas šiame pareigybės aprašyme.

VI.ŠIAS PAREIGAS EINANČIO  VALSTYBĖS TARNAUTOJO PAVALDUMAS


8. Šias pareigas einantis valstybės tarnautojas tiesiogiai pavaldus Bendrojo skyriaus vedėjui.

________________________________________
